Sveinn Einarsson kjörinn í framkvændastjórn UNESCO
Ísland hlaut í dag sæti í framkvæmdastjórn Menningarmálastofnunar Sameinuðu þjóðanna, UNESCO, til næstu fjögurra ára en kjörið fór fram á 31. aðalráðstefnu stofnunarinnar sem haldin er í París. Sveinn Einarsson leikstjóri og rithöfundur verður fulltrúi Íslands í stjórninni. Ísland hefur einu sinni áður átt sæti í framkvæmdastjórninni þegar Andri Ísaksson prófessor sat þar á árunum 1983-1987. Í tilkynningu frá menntamálaráðuneytinu segir að Ísland hafi hlotið mjög góða kosningu og lenti í þriðja sæti í sínum valhópi með 148 atkvæði, á eftir Þýskalandi sem hlaut 151 atkvæði og Tyrklandi sem hlaut 149 atkvæði og í fjórða sæti yfir heildina en Senegal hlaut flest atkvæði, eða 155. Í framkvæmdastjórn UNESCO eru 58 fulltrúar frá öllum heimshornum, en aðildarlönd UNESCO eru 189. Helmingur stjórnarmanna er kosinn á hverri aðalráðstefnu sem haldin er annað hvert ár. Framkvæmdastjórnin heldur fundi tvisvar á ári og stjórnar starfi stofnunarinnar á milli aðalráðstefna. Á 31. aðalráðstefnu UNESCO þessu sinni ber hæst umræða um DAKAR-yfirlýsinguna um grunnmenntun fyrir alla fyrir árið 2015, ályktun um menningarlega fjölbreytni, samning um menningarverðmæti í vatni, fjölbreytni tungumála í netheimum og siðfræði í lífvísindum. Björn Bjarnason menntamálaráðherra tók þátt í sérstökum hringborðsumræðum vísindamálaráðherra um siðfræði í lífvísindum og stjórnaði lokafundi þeirra. Í starfi sínu í framkvæmdastjórn UNESCO mun Ísland leggja áherslu á að fylgja þessum málum vel eftir.
Ísland hlaut í dag sæti í framkvæmdastjórn Menningarmálastofnunar Sameinuðu þjóðanna, UNESCO, til næstu fjögurra ára.
Kjörið fór fram á 31. aðalráðstefnu stofnunarinnar sem haldin er í París.
Ísland hafi hlotið mjög góða kosningu og lenti í þriðja sæti í sínum valhópi með 148 atkvæði.
Senegal hlaut flest atkvæði, eða 155.
Framkvæmdastjórnin heldur fundi tvisvar á ári og stjórnar starfi stofnunarinnar á milli aðalráðstefna.
Björn Bjarnason menntamálaráðherra tók þátt í sérstökum hringborðsumræðum vísindamálaráðherra um siðfræði í lífvísindum og stjórnaði lokafundi þeirra.